סיורים לעינות דן הקסומים הצבועים בצבעי שלכת חמים. טיול בינות לצמחיה עשירה וייחודית המהווה מקום מפגש לעולמות שונים.
סיור בעקבות מתקני המים העתיקים בציפורי ומבט אל הקדמה ממאתיים לאלפיים. נרד לבטן האדמה ונהלך במאגר המים המרשים בגודלו. נמשיך לאורך האמות למרכז העיר, נחפש את בורות העיר, נהפוך למהנדסי המים של העיר במשחק חוויתי ונעלה לתצפית אל מוביל המים הארצי.
סיור חורפי מגן לאומי עין כרם ועד מאגר בית זית. נסייר בסמטאות הציוריות של שכונת עין כרם, נרד מהמעיין עד לנחל שורק ומשם נדשדש בין שלוליות ופריחות חורף עד למאגר בית זית והטיילת החדשה.
בסיורנו נכיר את משפחות האיכרים שנאחזו בהרים החשופים בצמוד לכפר קולוניה, נספר על בית מקלף, נבקר בבית הכנסת העתיק של מוצא, ונדון בנושאים של שימור מול פיתוח ומי מעצב לנו את הנרטיב ההיסטורי.
בואו להכיר את המרכז הארצי להצלת צבי ים, בו מטופלים צבי ים רבים הנפלטים לחופי ישראל, כשהם פגועים וחולים. במרכז ההצלה ניתן לראות את הצבים ולשמוע את סיפור חייהם, סכנת ההכחדה אותה גורמים בני האדם, וכיצד אנו, ילדים ומבוגרים, יכולים לעזור להם. למשפחות.
לכבוד חג המולד נסייר ברובע הנוצרי בעיר העתיקה בירושלים, בו נבקר בכנסיות שונות ביניהן כנסיית הקבר, בכנסיית הגואל הלותרנית ועוד. בסיור ננסה לעמוד על מגוון הזרמים השונים בנצרות. מיועד למבוגרים.
הערות: למבוגרים. עלות נוספת בעבור כניסה לכנסיות וחזרה במונית (למעוניינים) לחנייה.
נתחיל בגן לאומי עמק צורים נערוך תצפית אל עבר ספר המדבר והעיר העתיקה, נרד במורד הרכס ונפגוש בדרכנו שרידי יישוב קדום, מערת קבורה עתיקה, אלות ועצי זית באים בימים. ההליכה ב"שביל ירושלים" דרך נחל קדרון, מורדות הר הזיתים, קברי יד אבשלום, זכריה ובני חזיר ולצידה של חזית כנסיית גת שמנים המרשימה.
נפגוש במערת חלילים - מערה מרהיבה ייחודית הבנויה חללים חללים. נמשיך דרך חורשת עצים קטנה ועד לחורבת תלם, שנבנתה ע"י שני יהודים שעסקו בחקלאות. לצד החורבה נובע מעיין יפיפה ולצידו עצי בוסתן, טראסות חקלאיות ובריכת אגירה. בין כל הירוק שמסביבנו נשמע על תכניות הבניה והפיתוח המאיימות על הרי ירושלים.
אחר הצהריים נטייל בשמורת המסרק, נדמיין את הקשיים בהעברת שיירות אספקה לעיר הנצורה, ונעבור בין המשלטים. משם נסע לגן לאומי קסטל ולאור עששיות נלך בתעלות הקשר ונגלה את סיפורו המופלא והמרגש של "הקסטל", אשר כיבושו היווה את אחת מנקודות התפנית של מלחמת העצמאות. יש להצטייד בבגדים חמים.
הערות: כשעתיים, 15 דקות נסיעה מירושלים דרך הכביש החדש משכונת הר חומה.
סיור ב "שמורה החבויה" המסתתרת בין מעיינות וצמחייה עשירה. סיפורן של הנמלה האורגת וברקנית האשל שחיות על שפת האגם הנמוך בעולם. בשמורה מקום מוצל לפיקניק ובריכות לשכשוך במים.
מתי: כל שישי בשעות 10:00, 12:00 , כל שבת בשעות 10:00, 12:00 ,14:00.
בתאריך זה, ראשי הכנסייה היוונית- אורתודוקסית, בלווית עשרות אלפי צליינים ומאמינים מקומיים יורדים אל נהר הירדן ממזרח ליריחו, במקום הנקרא "קאסר אל יהוד" ומברכים את מי הנהר בו הוטבל ישו ע"י יוחנן המטביל. הצטרפו לסיור מודרך הכולל צפייה בטקס המוני, ססגוני ומיוחד.
הערות: הסיור יכלול הגעה מוקדמת למקום, צפייה בתהלוכות המאמינים והמתנה שעשויה להתארך לתפילה המרכזית.יש לבוא בלבוש צנוע.
הערות: יש להצטייד במים, כובע, נעלי הליכה סגורות גבוהות.
במדבר יהודה הקיץ שולט כל השנה ומדי פעם מפתיע שיטפון רב עוצמה. בואו ליהנות ממסלול מדברי מקסים ביופיו בנחל משאש- מורבעת.
פסגת הסרטבה מהווה נקודה אותה ניתן לראות ממקומות רבים ובעבר נהגו להדליק בה לפידים בתחילת כל חודש. נעפיל לקצה הרכס, נטייל באתר הארכיאולוגי שבמקום ולקינוח, נדליק נרות בחנוכייה אל מול תצפית לנוף המרהיב!
הערות: אתגרי, למשפחות מטיבות לכת. לטיול יתלווה נושא נשק.
"כבר פורחים נרקיסים בשמורות הטבע"
בצפון בקעת הירדן מסתתרים להם שני ואדיות- נחל תלכיד ונחל פיראן. וואדיות אלו עשירים בצמחייה והסיור בהם כולל תצפית מרהיבה לנוף הירדן והרי גלעד.
הערות: אתגרי, למשפחות מטיבות לכת. לטיול יתלווה נושא נשק. הטיול יתקיים ללא פריחה.
לראות את מצדה מכל עבריה: משביל הנחש, משביל הסוללה ומשביל הרץ. חידושים והמחשות על ההר.עליה של כשעה בשביל הנחש, וירידה בסוללה ובשביל הרץ.
הערות: מיועד למיטיבי לכת. כחמש שעות. יש להגיע בנעליים נוחות!
נרקיסים, בורות מים ודרכי מסחר עתיקות.
תצפיות לעתיקות העיר גמלא, שם נערך אחד הקרבות הקשים בזמן המרד הגדול ולמושבת הנשרים הגדולה בארץ אשר נתונה בסכנת קיום.
לכבוד חנוכה חג האור, סיור ערב חוויתי משפחתי , לאור עששיות, בעתיקות קיסריה.
סיור ערב מיוחד לחג החנוכה. נתחיל בשכונה הראשונה שיצאה אל מחוץ לחומות העיר העתיקה,משכנות שאננים, ומשם נמשיך לטחנת הרוח בימין משה. נעלה בדרך עולי הרגל אל עבר הר ציון והרובע היהודי כשבסמטאות הקטנות חנוכיות מאירות. נסיים בכותל המערבי.
מה זה ארכיאולוג? מה הוא עושה? והכי חשוב, איך הוא מפענח את סודות העבר? בסיור בין עתיקות העיר אפולוניה נבין מהי עבודתו של הארכיאולוג, נכיר מונחים בסיסיים בארכיאולוגיה, ונתנסה גם בחפירה בכלי העבודה של הארכיאולוג. הפעילות כוללת סיור במבצר הצלבני באפולוניה וסדנת רפאות כדים ועיטורים.
חידות, כתבי סתר, תחרות, והכול במטרה לגלות את הסיפור בן 3,000 שנים מהתקופה שהמצרים משלו על הגבעה ועד חיל המצב העיראקי במלחמת העצמאות, מהורדוס המלך האדיר ועד הבריטים שהעבירו מים מהירקון לירושלים העיר.
מתי: שבת 20.12 בשעות 11:00 - 15:00.
לוקחים עששית וישר נכנסים לתוך הרפתקה במערה מפותלת, המורכבת מכוכים רבים שבהם בורות מים, קולומבריומים. במהלך הסיור יהיו הפתעות המנצלות את הלילה בבית גוברין.
בגן לאומי בית גוברין קורים לכם נסים!
כל ילד שיפיל את הסביבון על האות "ג" (גוברין) ביום ג' 23.12 ייכנס חינם* לגן הלאומי.
סיור במערות בית גוברין ושיאו בהכנה משותפת של שמן זית בבית בד משוחזר, המספר את סיפורה של עיר שמן הזית מלפני אלפיים שנים.
מוטיב האש ילווה אותנו השבת. מופע ג'אגלינג אש במערת הפעמון וגם הדגמת הכנת שמן בבית הבד עם הילדים וההורים ומפגש עם סיסמאיוס, ראש קהילת הצידונים, במערת הקבורה. בנוסף יהיו סדנאות כדים ובניית חנוכיות ודוכני מזון (בתשלום).
אתם מוזמנים לבקר ולצלם את השמורה החבויה בעינות צוקים במהלך חג החנוכה. שילחו אלינו צילומים ואולי תזכו במנוי שנתי לכל שמורות הטבע והגנים הלאומיים בארץ!
בנוסף, סיורים מודרכים כל ימי חג החנוכה, בשעות 12:00 ו-14:00 בסיום כל הדרכה אחרונה, תיערך הדלקת נרות ייחודית בעזרת צמח הנקרא "פתילת המדבר".
בואו לפגוש את חיות התנ"ך בחי בר יטבתה בחגיגה של סיורים, סדנאות והדלקת נרות!
בחנוכה יוצאים לטיולים עם כל המשפחה בנופי הדרום! בכל יום טיול אחד לאתר מיוחד לכל המשפחה!
בגן לאומי בית גוברין מחממים לכם את החורף! פעילויות מיוחדות לחנוכה (ר' מסגרת), סדנאות, הצגות לכל המשפחה ועוד המון הפתעות. הפעילות ללא תשלום למעט דמי כניסה וסדנאות.
מתי: שבת 17.1 בשעות 11:00 – 15:00.